איברהים עבדול ראזאק

איברהים עבדול ראזאק (נולד ב-18 באפריל 1983) הוא כדורגלן גנאי המשחק בעמדת הקשר.

עבדול ראזאק החל את הקריירה שלו בקבוצת מייטי ג'.ק. מגאנה בעונת 1998/99 וכן שיחק במדי נבחרת גאנה.  בעונת 1999/00 שיחק במדי קבוצת אולבורג מדנמרק. בעונת 2000/01 שיחק במדי קבוצת אמפולי מאיטליה. בעונת 2001/02 וכן בעונה נוספת לאחר מכן שיחק בקבוצת איי אס סנט אטיין בצרפת.  בעונת 2003/04 חזר לשחק בקבוצת אמפולי ובמהלך העונה עבר לקבוצת מליט בגאנה. בשנה זו אף שיחק במדי הנבחרת באולימפיאדת אתונה 2004.  

בעונת 2004/05 עבר לשחק במדי מכבי נתניה.  בכל הקבוצות בהן שיחק עבדול ראזאק הוא סבל מבעיית פציעות כאשר החמורה שבהן אירעה בסוף עונת 2005/06, אז נוטרל למספר חודשים ממשחק עד שנותח בספטמבר 2006 על חשבונו של הבעלים החדש דניאל יאמר. בסוף השנה הושאל ראזאק להפועל רעננה מן הליגה הלאומית כדי לתת לו חצי שנה של חזרה לכושר משחק. בתום העונה ברעננה הוא חזר לליברטי פרופשיונאלס מגאנה, ולאחר מכן חתם באל-אתחאד מליגת העל המצרית, אותה עזב כעבור שנה וחצי בגלל תום חוזהו. בשנת 2010 עבר השחקן להפועל עכו ובינואר 2011 חתם ל 4 וחצי עונות בהפועל באר שבע. לאחר חצי עונה בלבד שוחרר מהמועדון, ועבר לשחק בווייטנאם.

קישורים חיצוניים

כדורגלנים גנאים
קשרי כדורגל גנאים
אקרה: כדורגלנים
כדורגלני ליברטי פרופשיונלס
כדורגלני אולבורג
כדורגלני אמפולי
כדורגלני סנט אטיין
כדורגלני מכבי נתניה
כדורגלני הפועל רעננה
כדורגלני הפועל עכו
כדורגלני הפועל באר שבע
כדורגלנים זרים בישראל
כדורגלני נבחרת גאנה
כדורגלני גביע אפריקה לאומות 2002
כדורגלנים באולימפיאדת אתונה (2004)
ספורטאים זרים באיטליה
ספורטאים גנאים בצרפת
ספורטאים גנאים בישראל
ספורטאים זרים במצרים
ספורטאים זרים בווייטנאם
ספורטאים זרים בגאורגיה
ספורטאים זרים בבחריין
גנאים שנולדו ב-1983